CELEX: 32009R0823
Language: hr
Date: 2009-09-09 00:00:00
Title: Uredba Komisije (EZ) br. 823/2009 od 9. rujna 2009. o izmjeni Uredbe (EZ) br. 690/2008 o priznavanju zaštićenih područja izloženih posebnim rizicima za zdravlje biljaka u Zajednici

03/Sv. 46
            
            
               HR
            
            
               Službeni list Europske unije
            
            
               58
            
         32009R0823
   
               L 239/46
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 823/2009
   od 9. rujna 2009.
   o izmjeni Uredbe (EZ) br. 690/2008 o priznavanju zaštićenih područja izloženih posebnim rizicima za zdravlje biljaka u Zajednici
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 2. stavak 1. točku (h),
   budući da:
   
               (1)
            
            
               Uredbom Komisije (EZ) br. 690/2008 (2) određene države članice ili određena područja u državama članicama priznata su kao zaštićene zone u pogledu određenih štetnih organizama. U nekim su slučajevima priznanja dodijeljena na ograničeno vrijeme kako bi se dotičnoj državi članici omogućilo dostavljanje potpunih informacija koje su potrebne radi dokazivanja da predmetni štetni organizam ne postoji u dotičnoj državi članici ili području ili kako bi se dovršilo iskorjenjivanje tog organizma.
            
         
               (2)
            
            
               Čitavo državno područje Grčke priznato je kao zaštićena zona u pogledu organizama Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer i Ips duplicatus Sahlberg u skladu s prvom alinejom prvog podstavka članka 2. stavka 1. točke (h) Direktive 2000/29/EZ.
            
         
               (3)
            
            
               U skladu s trećim podstavkom članka 2. stavka 1. točke (h) Direktive 2000/29/EZ Grčka mora provoditi redovita i sustavna službena istraživanja o postojanju tih štetnih organizama te Komisiju odmah i u pisanom obliku obavijestiti o svakom pronalaženju takvog organizma. Svrha je tih obveza omogućiti Komisiji da povuče priznanje zaštićenih zona ako uvjeti za takvo priznanje više nisu ispunjeni.
            
         
               (4)
            
            
               Grčka u razdoblju od pet godina nije obavijestila Komisiju o rezultatima takvih istraživanja o postojanju predmetnih štetnih organizama. Posjet stručnjaka Komisije od 26. siječnja 2009. do 6. veljače 2009. potvrdio je da Grčka do tada nije provodila redovita i sustavna službena istraživanja za te štetne organizme. Međutim, u ožujku 2009. Grčka je Komisiji dostavila informacije kojima se dokazuje da su poduzeti potrebni pravni, financijski i organizacijski koraci za provođenje redovitih i sustavnih službenih istraživanja za te štetne organizme za izvještajno razdoblje 2009. i nadalje.
            
         
               (5)
            
            
               Slijedom toga, sve dok Grčka ne provede istraživanja predviđena trećim podstavkom članka 2. stavka 1. točke (h) Direktive 2000/29/EZ i obavijesti Komisiju o svojim rezultatima u skladu s petim podstavkom te odredbe, nije moguće utvrditi da i dalje ne postoje dokazi o postojanju tih štetnih organizama u Grčkoj. Kako bi se Grčkoj dalo potrebno vrijeme da provede ta istraživanja i Komisiju obavijesti o svojim rezultatima, Grčku i dalje treba priznavati kao zaštićenu zonu u pogledu tih štetnih organizama do 31. ožujka 2010.
            
         
               (6)
            
            
               U Grčkoj, Kreta i Lezbos priznati su kao zaštićene zone u pogledu organizma Cryphonectria parasitica (Murrill) Barr. Grčka je dostavila informacije prema kojima je utvrđeno postojanje organizma Cryphonectria parasitica (Murrill) Barr u tim regijama. Stoga Kretu i Lezbos s obzirom na taj štetni organizam više ne treba priznavati kao zaštićene zone.
            
         
               (7)
            
            
               Određene regije i dijelovi regija u Austriji privremeno su priznate kao zaštićene zone u pogledu organizma Erwinia amylovora (Burr.) Winsl. et al. do 31. ožujka 2009. Austrija je dostavila informacije prema kojima je utvrđeno postojanje organizma Erwinia amylovora (Burr.) Winsl. et al. na njezinom državnom području. Stoga to razdoblje ne treba produljiti.
            
         
               (8)
            
            
               Češka Republika i određene regije Francuske i Italije privremeno su priznate kao zaštićene zone u pogledu organizma grapevine flavescence dorée MLO do 31. ožujka 2009. Na temelju informacija dobivenih od tih država članica, ta zaštićena područja treba iznimno priznavati još dvije godine, kako bi se državama članicama dalo potrebno vrijeme da dostave informacije kojima se dokazuje da grapevine flavescence dorée MLO nije prisutan ili, prema potrebi, da dovrše iskorjenjivanje tog organizma.
            
         
               (9)
            
            
               Uredbu (EZ) br. 690/2008 treba stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za biljno zdravstvo,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 690/2008 mijenja se kako slijedi:
   
               1.
            
            
               u točkama 4., 5., 7., 8., 9. i 10. rubrike (a), nakon riječi „Grčka” dodaju se sljedeće riječi: „(do 31. ožujka 2010.)”;
            
         
               2.
            
            
               u točki 2. rubrike (b) briše se treća alineja;
            
         
               3.
            
            
               u točki 01. rubrike (c) brišu se riječi „Grčka (Kreta i Lezbos),”;
            
         
               4.
            
            
               točka 4. rubrike (d) zamjenjuje se sljedećim:
               
                           
                                       „4.
                                    
                                    
                                       Grapevine flavescence dorée MLO
                                    
                                 
                        
                           Češka Republika (do 31. ožujka 2011.), Francuska (Alsace, Champagne-Ardenne i Lorraine) (do 31. ožujka 2011.), Italija (Basilicata) (do 31. ožujka 2011.)”
                        
                     
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. prosinca 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. rujna 2009.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 169, 10.7.2000., str. 1.
   
      (2)  SL L 193, 22.7.2008., str. 1.